pythainlp/thai-wiki-dataset-v4 huggingface dataset:
วัฒนา อัศวเหม

วัฒนา อัศวเหม (เกิด 30 กันยายน พ.ศ. 2479) เป็นอดีตรัฐมนตรีประจำสำนักนายกรัฐมนตรี อดีตรัฐมนตรีช่วยว่าการกระทรวงอุตสาหกรรม อดีตรัฐมนตรีช่วยว่าการกระทรวงมหาดไทย อดีตหัวหน้าพรรคราษฎร และอดีตสมาชิกสภาผู้แทนราษฎรจังหวัดสมุทรปราการ 10 สมัย จนได้รับฉายา "เจ้าพ่อปากน้ำ"
วัฒนา ได้ถูก ป.ป.ช. ตัดสินว่ามีส่วนเกี่ยวข้องกับการทุจริตโครงการบำบัดน้ำเสียคลองด่าน ซึ่งถือเป็นโครงการก่อสร้างโครงการก่อสร้างบ่อบำบัดน้ำเสีย ที่มีศักยภาพในการบำบัดน้ำเสียมากที่สุดในเอเซียในขณะนั้น โดยนายวัฒนา ซึ่งดำรงตำแหน่งรัฐมนตรีช่วยกระทรวงมหาดไทยในขณะนั้น ได้ทำการกว้านซื้อดินจากชาวบ้านในราคาถูก และได้ออกเอกสารสิทธิที่ดินโดยมิชอบรุกล้ำที่ดินสาธารณะประโยชน์ แล้วนำไปขายต่อให้รัฐโดยปั่นราคาขึ้นจาก 1 แสนบาท/ไร่ เป็น 1.1 ล้านบาท/ไร่ รวมกว่า 1,903 ไร่ ในวันที่ 9 กรกฎาคม พ.ศ. 2551 ซึ่งเป็นที่ศาลนัดฟังคำพิพากษา แต่นายวัฒนากลับไม่ได้เดินทางมา จนต่อมามีข่าวว่านายวัฒนาได้เดินทางหนีออกจากประเทศผ่านประเทศกัมพูชา ปัจจุบันคดีหมดอายุความ
ประวัติ.
วัฒนา อัศวเหม เกิดเมื่อวันที่ 30 กันยายน พ.ศ. 2479 ที่ตำบลปากน้ำ อำเภอเมืองสมุทรปราการ จังหวัดสมุทรปราการ อดีตประธานพรรคเพื่อแผ่นดิน เจ้าของฉายา "เจ้าพ่อปากน้ำ" เดิมชื่อ นายกิมเอี่ยม แซ่เบ๊ เป็นบุตรของ นายสุขชัย กับนางสำอางค์ อัศวเหม มีพี่น้องรวม 12 คน นายวัฒนา สมรสกับนางจันทร์แรม อัศวเหม(ถึงแก่กรรม) มีบุตรสามคน ได้แก่ นายพิบูลย์ อัศวเหม นายพูลผล อัศวเหม อดีต ส.ส.สมุทรปราการ (ถึงแก่กรรม) และนายชนม์สวัสดิ์ อัศวเหม อดีตประธานหอการค้าจังหวัดสมุทรปราการ (ถึงแก่กรรม)
จบการศึกษาปริญญาตรี นิติศาสตรบัณฑิต จากมหาวิทยาลัยรามคำแหง และปริญญาตรีสาขาการจัดการธุรกิจ จาก Southeastern USA (London Campus) ประเทศอังกฤษ
บทบาททางการเมือง.
วัฒนา อัศวเหม เป็นสมาชิกสภาผู้แทนราษฎร จ.สมุทรปราการ 10 สมัย (พ.ศ. 2518, 2519, 2522, 2526, 2529, 2531, 2535/1, 2535/2, 2538, 2539)มีคนสนิทไว้ใจที่สุดคือ นายมั่น พัธโนทัย เคยดำรงตำแหน่งรัฐมนตรีหลายกระทรวง ได้แก่ รัฐมนตรีช่วยว่าการกระทรวงอุตสาหกรรม (พ.ศ. 2519) รัฐมนตรีช่วยว่าการกระทรวงมหาดไทย (พ.ศ. 2531, 2533, 2540) รัฐมนตรีประจำสำนักนายกรัฐมนตรี (พ.ศ. 2535) 
นอกจากนี้ยังเคยดำรงตำแหน่งสำคัญในพรรคการเมืองหลายพรรค เช่น รองหัวหน้าพรรคชาติไทย หัวหน้าพรรคราษฎร ที่ปรึกษาพรรคมหาชน ประธานพรรคเพื่อแผ่นดิน 
นายวัฒนา อัศวเหม ยังมีธุรกิจส่วนตัวอีกหลายด้าน เช่น บริษัท ม้าทองชิปบิลเดอร์ จำกัด ร้านอาหารบ้านแก้วเรือนขวัญ บริษัท เจริญมั่นคง จำกัด ฯลฯ นอกจากนี้ยังเคยบริหารปั้มน้ำมัน สามทหาร และ ปั้มเอพี ก่อนจะมาเล่นการเมืองในปี 2518
คดีทุจริตที่ดินคลองด่าน.
ศาลฎีกาแผนกคดีอาญาผู้ดำรงตำแหน่งทางการเมือง มีคำพิพากษาเมื่อวันที่ 18 สิงหาคม พ.ศ. 2551 ในคดีที่นายวัฒนา อัศวเหม อดีตรัฐมนตรีช่วยว่าการกระทรวงมหาดไทย และประธานพรรคเพื่อแผ่นดิน เป็นจำเลย ในกรณีสืบเนื่องจากนายวัฒนาใช้อำนาจข่มขู่ หรือชักจูงใจให้ผู้อื่นร่วมออกโฉนดที่ดิน 1,900 ไร่ ทับที่คลองสาธารณประโยชน์ และที่เทขยะมูลฝอยซึ่งเป็นที่สงวนหวงห้าม เพื่อนำไปขายให้กรมควบคุมมลพิษเพื่อก่อสร้างโครงการบ่อบำบัดน้ำเสีย ตำบลคลองด่าน อำเภอบางบ่อ จังหวัดสมุทรปราการ
ศาลพิพากษาลงโทษจำคุกจำเลย 10 ปี และให้ริบพระผงสุพรรณเลี่ยมทองของกลาง พร้อมกับออกหมายจับเพื่อติดตามตัวจำเลย มารับโทษ และปรับเงินนายประกัน 2ล้าน2แสนบาทถ้วน ต่อมานายวัฒนา ได้ยื่นขออุทธรณ์คดีดังกล่าว แต่ศาลมีคำสั่งไม่รับอุทธรณ์ของจำเลยไว้พิจารณา
วันที่ 30 พฤษภาคม พ.ศ. 2561 ศาลแขวงดุสิตนัดอ่านคำพิพากษาฎีกาโดยมีคำสั่งให้ออกหมายจับ วัฒนา อัศวเหม
กลุ่มภาษาทิเบต-กาเนารี

กลุ่มภาษาทิเบต-กาเนารี (Tibeto-Kanauri languages) หรือกลุ่มภาษาโบดิช-หิมาลัย เป็นการจัดจำแนกในระดับกลางของตระกูลภาษาย่อยทิเบต-พม่า ความสัมพันธ์ระหว่างกลุ่มภาษาทิเบตและภาษากาเนารี แตกต่างกันไปตามความเห็นของนักภาษาศาสตร์แต่ละคน
แนวคิดของกลุ่มภาษาทิเบต-กาเนารี.
Benedict (1972) เป็นคนแรกที่เสนอการจัดตั้งกลุ่มภาษานี้ แต่ได้ขยายของเขตของกลุ่มภาษาหิมาลัยให้รวมไปถึงภาษาเกวียงอิก ภาษามาการิกและภาษาเลปชา
Van Driem (2001) เสนอว่า กลุ่มภาษาหิมาลัยตะวันตก กลุ่มภาษาโบดิชและกลุ่มภาษาตามังอิกมีจุดกำเนิดร่วมกัน Bradley (1997)แสดงให้เห็นความแตกต่างในด้านของคำและจัดให้กลุ่มภาษาหิมาลัยตะวันตกและกลุ่มภาษาตามังอิกอยู่ในกลุ่มภาษาโบดิช ทำให้เกิดกลุ่มภาษาทิเบต-กาเนารีขึ้น Matisoff รมกลุ่มภาษาโบดิช กลุ่มภาษาหิมาลัยตะวันตกและภาษาเลปชา เป็นอีกกลุ่มหนึ่ง
กลุ่มภาษาโลโล-พม่า

กลุ่มภาษาโลโล-พม่า  เป็นภาษาที่มีผู้พูดในพม่าและจีนตอนใต้ เป็นกลุ่มย่อยของตระกูลภาษาย่อยทิเบต-พม่า ภาษาน่าซีจัดอยู่ในกลุ่มนี้แต่การจัดจำแนกย่อยลงไปอีกยังไม่แน่นอน อาจจัดให้เป็นสาขาย่อยที่สามนอกเหนือจากกลุ่มภาษาพม่าและกลุ่มภาษาโลโล ภาษาปยูที่เป็นต้นกำเนิดของภาษาพม่าอาจมีความเชื่อมโยงกับกลุ่มภาษาโลโล-พม่า แต่ไม่มีหลักฐานเพียงพอสำหรับการจัดจำแนก ทำให้ถูกจัดให้เป็นตระกูลภาษาย่อยทิเบต-พม่าที่จัดจำแนกไม่ได้ ภาษามรูซึ่งเป็นภาษาที่จัดจำแนกไม่ได้อีกภาษาหนึ่งเชื่อว่ามีความสัมพันธ์กับกลุ่มภาษาโลโล-พม่าเช่นกัน
สระพังทอง

สระพังทอง เป็นสระน้ำขนาดใหญ่ อยู่ด้านทิศตะวันออกของตัวเมืองสกลนคร สร้างขึ้นตามคติของขอมในสมัยก่อน เพื่อใช้ในการชลประทานหน้าแล้ง การขุดบ่อน้ำที่อยู่ไม่ลึกจากผิวดิน ย่อมเหนื่อยน้อยกว่าการขุดบ่อที่มีระดับน้ำใต้ดินลึกบริเวณดังกล่าวซึ่งใกล้หนองหานมากจึงเหมาะแก่การสร้างเขื่อนย่อย ๆ ไว้ใช้หน้าแล้ง 
ปัจจุบันเป็นที่ตั้งของสวนสมเด็จพระศรีนครินทร์ สกลนครเป็นสวนสาธารณะที่ชาวสกลนคร ใช้พักผ่อนในยามว่าง และใช้จัดงานลอยกระทง แข่งขันเรือยาว และงานรื่นเริงต่าง ๆ หรือกล่าวอีกอย่างหนึ่งก็คือ บาราย (สระน้ำในอารยธรรมขอม) เพราะขอมได้ชื่อว่าเป็นผู้ที่เชี่ยวชาญในระบบชลประทานมากในอดีต (คำว่าสระพังทอง มาจากคำว่า ตระพัง มีรากศัพท์มาจากภาษาเขมรว่า “ตรฺพำง” (อ่านว่า ตรอเปียง) แปลว่า บ่อหรือสระน้ำที่ขุดขึ้น)
จากประวัติที่เคยเล่ากันมาแต่ในอดีตนั้น จะมีบ่อน้ำศักดิ์สิทธิ์ที่เรียกกันว่า "ภูน้ำรอด" ที่วัดพระธาตุเชิงชุมนั้น ข้อสันนิษฐานก็คือ เดิมนั้นวัดพระธาตุเชิงชุมก็คือ อโรคยาศาลา (ของขอมที่สร้างในยุคนสมัยพระเจ้าชัยวรมัน) นั่นเองเพราะแดนดินถิ่นนี้ (สกลนคร) คาดว่าอารยธรรมขอมรวมทั้งอิทธพลขอมเรืองอำนาจมาก ดังจะปรากฏจากสถาปัตยกรรมต่าง ๆ เช่น พระธาตุนารายณ์เจงเวง พระธาตุภูเพ็ก พระธาตุดุม สะพานขอม ปราสาทขอมบ้านพันนา (สว่างแดนดิน) ล้วนแล้วแต่เป็นอารยธรรมขอมทั้งสิ้น "ภูน้ำรอด" ก็คือบ่อน้ำที่มีอุโมงค์น้ำส่งน้ำมาจาก "สระพังทอง" นั่นเอง มีเรื่องเล่ากันว่า เมื่อประชาชนมาตักน้ำที่บ่อน้ำศักดิ์สิทธิ์นี้หากว่า คุถังตกลงไปแล้วให้ไปเก็บที่ "สระพังทอง" นั่นน่าจะมีส่วนจริง เพราะระหว่างบ่อน้ำภูน้ำรอดนี้มีอุโมงค์ส่งน้ำมาจาก บาราย "สระพังทอง" 
ระบบส่งน้ำแบบนี้มีทั่วไปที่อิสานใต้ บริเวณรอบ ๆ ปราสาทเมืองต่ำ (จังหวัดบุรีรัมย์) จะมีสระน้ำ (บาราย) ขนาดใกล้เคียงกันมากกับ "สระพังทอง" แห่งนี้ คลองส่งน้ำหรืออุโมงค์ส่งน้ำนี้ เขมรเรียกว่า "ละลม" 
ความจริงตัวปราสาทขอมในจังหวัดสกลนครนั้นมีมากมาย แต่ในอดีตไม่มีใครทราบว่าคืออะไร จึงมีการทำลายและรื้อไป เช่น คุ้มกลางพระศรีธงชัย มีหลักฐานชัดเจนว่าเคยเป็น อโรคยาศาลา หรือ ธรรมศาลามาก่อน โดยสังเกตจากก้อนหินศิลาแลง ที่ยังวางทิ้งระเกะระกะพอมีให้เห็นอยู่บ้าง แต่สันนิษฐานว่าใช่อย่างแน่นอน รวมทั้งในวัดพระธาตุเชิงชุมเอง ในอดีตจะมีหินศิลาแลง วางรอบ ๆ ตัวองค์พระธาตุ ปัจจุบันได้ถูกรื้อไปวางและเก็บไว้หน้ากุฏิ พระอาจารย์สมศักดิ์ฯ ในวัดพระธาตุเชิงชุมนั่นเอง
พงศ์ชนก กันกลับ

พงศ์ชนก กันกลับ มิสไทยแลนด์เวิลด์ 2552 และนักกีฬาเทควันโดหญิงทีมชาติไทย
ประวัติ.
พงศ์ชนก กันกลับ ชื่อเล่น วิว เกิดเมื่อวันที่ 7 ตุลาคม พ.ศ. 2534 เป็นบุตรสาวของ นายพงษ์เทพ กันกลับ และนางภาวนา กันกลับ เป็นบุตรคนโต ในจำนวนพี่น้อง 2 คนมีน้องสาวอีกคนชื่อ หิรัญญา กันกลับ (เลนส์) พงศ์ชนกสำเร็จการศึกษาระดับมัธยมศึกษาจากโรงเรียนเศรษฐบุตรบำเพ็ญ และโรงเรียนนวมินทราชินูทิศเบญจมราชาลัย จากนั้นศึกษาระดับมหาวิทยาลัยอยู่ที่คณะนิเทศศาสตร์ สาขาวิทยุ-โทรทัศน์ มหาวิทยาลัยเกษมบัณฑิต และยังเป็นนักกีฬาเทควันโดทีมชาติไทยอีกด้วย
พงศ์ชนก ยังเคยฝากผลงานลีลาการเตะบนหน้าจอโทรทัศน์ จากละครเรื่อง พยัคฆ์ยี่เก ในบทบาทสาวนักบู๊ และนอกจากนั้นเธอเคยเข้าประกวด ซูเปอร์โมเดล 2550 , ประกวดมิสทีน เข้ารอบ 150 คน จากผู้เข้าประกวด 2,000 คน และคว้าตำแหน่งรองอันดับ 2 มิสมอเตอร์โชว์แปซิฟิก 2008 และรองอันดับ 1 Miss Photo Hitech 2009 มาแล้ว ก่อนที่จะมาได้รับตำแหน่ง มิสไทยแลนด์เวิลด์ 2552 (Miss Thailand World 2009) รวมทั้งตำแหน่ง "ขวัญใจช่างภาพสื่อมวลชน" และ "นางงามรูปร่างดี" พร้อมกับเป็นตัวแทนสาวไทยไปประกวด มิสเวิลด์ 2009 ที่ประเทศอังกฤษ และแอฟริกาใต้ ในเดือนพฤศจิกายน ปีเดียวกัน
กอบกุลยา จึงประเสริฐศรี

แพทย์หญิง กอบกุลยา จึงประเสริฐศรี (เกิด 6 พฤศจิกายน พ.ศ. 2528) ชื่อเล่น เพื่อน รองนางสาวไทย ประจำปี 2552, อดีตนักแสดงหญิงชาวไทย ปัจจุบันเป็นแพทย์ผู้อำนวยการศูนย์เวชศาสตร์ชะลอวัย โรงพยาบาลพญาไท 2 และโรงพยาบาลพญาไท พหลโยธิน
ประวัติ.
กอบกุลยา จึงประเสริฐศรี มีชื่อเล่นว่า เพื่อน เกิดเมื่อ 6 พฤศจิกายน พ.ศ. 2528 เกิดที่จังหวัดขอนแก่น จบระดับประถมศึกษาที่โรงเรียนอนุบาลขอนแก่น ระดับมัธยมศึกษาจากโรงเรียนขอนแก่นวิทยายน และปัจจุบันสำเร็จการศึกษาแพทยศาสตรบัณฑิต เกียรตินิยมอันดับ 2 จากคณะแพทยศาสตร์ มหาวิทยาลัยขอนแก่น จังหวัดขอนแก่น ในชั้นปีสุดท้ายได้เข้ารับการฝึกงานทางการแพทย์ที่โรงพยาบาลสรรพสิทธิประสงค์ จังหวัดอุบลราชธานี กอบกุลยาเข้ารับพระราชทานปริญญาบัตรจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เมื่อวันที่ 23 ธันวาคม พ.ศ. 2553 ณ ศูนย์ประชุมเอนกประสงค์กาญจนาภิเษก มหาวิทยาลัยขอนแก่น และจบการศึกษาปริญญาโท คณะแพทยศาสตร์ จุฬาลงกรณ์มหาวิทยาลัย 
ในวันที่ 18 สิงหาคม พ.ศ. 2553 พญ.กอบกุลยา จึงประเสริฐศรี เคยได้รับการคัดเลือกจาก นายนิพิฏฐ์ อินทรสมบัติ รัฐมนตรีว่าการกระทรวงวัฒนธรรม (ในขณะนั้น) ให้ดำรงตำแหน่งเป็นทูตวัฒนธรรมให้กับกระทรวงวัฒนธรรม และเข้ามาช่วยงานในกระทรวงวัฒนธรรมและเผยเพร่วัฒนธรรมแกชาวต่างชาติอีกด้วย 
กอบกุลยา ดำรงตำแหน่งเป็น แพทย์หญิงปฏิบัติการ ที่โรงพยาบาลขอนแก่น จังหวัดขอนแก่น และยังเป็นทีมหมอชนบทในการลงพื้นที่ห่างไกล รักษาพยาบาลให้แก้ประชาชนร่วมกับมูลนิธิแพทย์อาสาสมเด็จพระศรีนครินทราบรมราชชนนี (พอ.สว.) อีกด้วย 
ปัจจุบัน ปฏิบัติงานอยู่ที่ศูนย์ทางการแพทย์ คลินิกรักษาความงามของโรงพยาบาลพญาไท 2 และยังมีผลงานทางหน้าจอโทรทัศน์อยู่อย่างต่อเนื่อง ซึ่งเป็นผลงานรายการโทรทัศน์และทางออนไลน์ที่เกี่ยวกับวงการการแพทย์ โดยมีชื่อเสียงจากการจัดรายการคู่กับดีเจโก - ตฤณ เรืองกิจรัตนกุล
เข้าสู่วงการ.
เข้าสู่วงการโดยได้รับการคัดตัวเป็นนักแสดงแสดงภาพยนตร์เรื่อง รับน้องสยองขวัญ ในปี 2547 โดยรับบทเป็น เพื่อน ซึ่งขณะนั้นกำลังศึกษาอยู่ หลังจากที่ภาพยนตร์ออกอากาศแล้ว ได้มุ่งมั่นศึกษาทางสายแพทย์ต่อเพราะไม่มีเวลา จนปี 2552 กอบกุลยา จึงประเสริฐศรี ได้สมัครและเป็นผู้เข้าประกวดนางสาวไทย ปี 2552 หมายเลข 4 (รหัสโหวต M4) ที่มาพร้อมกับส่วนสูงถึง 165.5 เซนติเมตร ผ่านเข้ารอบตัดสิน 18 คนสุดท้าย และเข้าเก็บตัวที่เมืองพัทยา จังหวัดชลบุรี และจัดการประกวด ณ โรงละครอักษรา คิงเพาเวอร์ คอมเพล็กซ์ ถนนรางน้ำ กรุงเทพมหานคร ภายใต้แนวคิด "ทอแสงงามแห่งจิตใจ" โดยโมเดิร์นไนน์ทีวี ถ่ายทอดสดการประกวด และได้รับตำแหน่งรองนางสาวไทย ประจำปี 2552
แสงธรรม ชูมีชัย

แสงธรรม ชูมีชัย นักแสดงหญิงชาวไทย ได้รับตำแหน่งรองนางสาวไทย ประจำปี 2547
ประวัติ.
แสงธรรม ชูมีชัย เกิดที่จังหวัดร้อยเอ็ด จบการศึกษาชั้นมัธยมศึกษาจากโรงเรียนสตรีศึกษาร้อยเอ็ด จังหวัดร้อยเอ็ด และจบการศึกษาระดับปริญญาตรี จากคณะมนุษยศาสตร์และสังคมศาสตร์ สาขาภาษาอังกฤษ มหาวิทยาลัยขอนแก่น เป็นศิษย์เก่ามหาวิทยาลัยขอนแก่น รุ่นที่ 39 ระดับปริญญาโท โครงการพิเศษ คณะวิทยาการจัดการ มหาวิทยาลัยขอนแก่น สาขาวิชาการท่องเที่ยว
แสงธรรม ชูมีชัย เคยทำงานเป็นนักประชาสัมพันธ์ สังกัดงานประชาสัมพันธ์ กองกลาง มหาวิทยาลัยขอนแก่น ตั้งแต่ปี พ.ศ. 2549 ต่อมาในปี พ.ศ. 2551 จึงได้ย้ายมาทำงานที่งานประชาสัมพันธ์และโสตฯ สำนักงานผู้อำนวยการ ศูนย์หัวใจสิริกิติ์ฯ และเป็นนักทรัพยากรบุคคล กลุ่มงานทรัพยากรบุคคล โรงพยาบาลร้อยเอ็ด ในปี พ.ศ. 2554
เข้าสู่วงการ.
การประกวดนางสาวไทย 2547.
เป็นผู้เข้าประกวดนางสาวไทย ประจำปี 2547 และได้รับรางวัลรองนางสาวไทยอันดับหนึ่ง ประจำปี 2547 และได้รับรางวัลอีก 2 รางวัลจากการประกวด คือรางวัลขวัญใจประชาชน และขวัญใจภาคตะวันออกเฉียงเหนือ การประกวดนางสาวไทยในปี 2547 นี้ จัดการประกวดที่ เวทีใหม่ สวนอัมพร ภายใต้แนวคิด "กุหลาบงามสยามนคร" ในปีนี้ ได้เชิญอดีตนางสาวไทยหลายสมัยมาร่วมแสดงในชุด "กุหลาบงามสยามนคร" และที่เป็นที่น่าสนใจที่สุดคือการเชิญ คุณมยุรี วิชัยวัฒนะ (เจริญศิลป์) นางสาวสยาม พ.ศ. 2480 ร่วมแสดงบนเวทีด้วย (ในปี พ.ศ. 2547 นี้ คุณมุยรี มีอายุ 83 ปี) และมีผู้ที่ได้รับตำแหน่งคือ
เทเลฟังเคน เอฟยูบีเค

เทเลฟังเคน เอฟยูบีเค  คือหน้าจอทดสอบโทรทัศน์ใช้ในประเทศเยอรมนี คล้ายกับภาพทดสอบพีเอ็ม 5544 โดยมีแถบขาว-ดำ อยู่ข้างนอก และมีตาราง
ประวัติ.
ภาพทดสอบนี้พัฒนาจากภาพทดสอบพีเอ็ม 5544 เมื่อ ค.ศ. 1973 ใช้ครั้งแรกในประเทศเยอรมนี หลังจากนั้นใช้ในโครเอเชีย ซีเรีย ตูนิเซีย อียิปต์ ฯลฯ ภาพทดสอบนี้มีความแตกต่างกับภาพทดสอบชนิด พีเอ็ม 5544 คือ วงกลมเป็นแค่ขอบเท่านั้น ส่วนภาพทดสอบจริงเป็นสี่เหลี่ยม ในแถบสีมีสีเพิ่มขึ้น 2 สีคือ ขาว และ ดำ และกล่องใส่ชื่อย้ายมาเป็นตรงกลาง ทำให้ใส่เมืองไม่ได้ และแถบบาร์โค้ดมีขนาดสั้นลง และภาพทดสอบนี้แถบขาวดำย้ายไปข้างบน และแถบ เหลือง แดง เหลือง ได้เปลี่ยนเป็น แดง น้ำเงิน เทา
หลี่ ชูเสียน

หลี่ ชูเสียน  คือ ภรรยาคนที่ 5 ของจักรพรรดิผู่อี๋ จักรพรรดิองค์สุดท้ายของประเทศจีน เกิดเมื่อ พ.ศ. 2468 และเสียชีวิต เมื่อ พ.ศ. 2540
หลี่ ชูเสียนเป็นชาวจีนฮั่นและเป็นอดีตพยาบาล ในปี พ.ศ. 2502 หลังจากการจำคุก 10 ปี ผู่อี๋ก็ได้รับอภัยโทษ ทั้งคู่ได้รู้จักกันโดยการแนะนำของเพื่อนสนิทในปี พ.ศ. 2505 และได้สมรสกันในปีเดียวกันนั้นเอง โดยนายโจว เอินไหล นายกรัฐมนตรีของจีนในขณะนั้นได้เป็นประธานในการจัดงานแต่งงานให้ทั้งคู่ ทั้งคู่ไม่มีบุตร และ หลี่ ชูเสียน ก็เป็นภรรยาคนสุดท้ายของผู่อี๋และอยู่จนตราบจนวาระสุดท้ายของชีวิตเขา
ภายหลังจากการสวรรคตของอดีตพระจักรพรรดิผู่อี๋ หลี่ ชูเสียนก็แทบจะไม่ปรากฏตัวต่อสาธารณชน ตั้งแต่เธอไม่ได้เป็นพนักงานประจำที่โรงพยาบาลชีวิตของเธอก็เข้าสู่ความยากลำบาก ท่านนายก โจว เอินไหล ก็ได้ให้หน่วยงานภาครัฐยื่นมือเข้ามาช่วยเหลือเธอทางด้านการเงิน
ในช่วงต้นปี พ.ศ. 2520 เธอได้เรียกร้องสิทธิ์ในการเป็นเจ้าของลิขสิทธิ์ หนังสืออัตชีวประวัติของผู่อี๋ จากรัฐบาลจีนที่เป็นเจ้าของลิขสิทธิ์อยู่ในขณะนั้น และในที่สุดเธอได้รับลิขสิทธิ์หนังสืออัตชีวประวัติของผู่อี๋ ต่อมาเธอก็มีรายได้มาจากการตีพิมพ์หนังสือของเธอเกี่ยวกับการใช้ชีวิตกับผู่อี๋ในช่วงก่อนที่ผู่อี๋จะถึงแก่กรรม
หลังจากได้รับการยินยอมจากรัฐบาล เธอก็ได้นำร่างของผู่อี๋ไปฝังไว้ใกล้เคียงกับบรรพบุรุษที่ สุสานราชวงศ์ชิงตะวันตก และในปี พ.ศ. 2540 หลี่ ชูเสียนก็เสียชีวิตด้วยโรคมะเร็งปอด สิริรวมอายุ 72 ปี
โซเดียมซัลเฟต

โซเดียมซัลเฟต  เป็นเกลือโซเดียมของกรดกำมะถัน เมื่อปราศจากน้ำจะเป็นผลึกสีขาว มีสูตร Na2SO4 เรียกว่าเกลือของ Glauber ของแข็งอีกรูปหนึ่งจะมีน้ำ 7 โมเลกุล ใช้ในทางอุตสาหกรรม เช่นในอุตสาหกรรมกระดาษ รูปที่พบในธรรมชาติจะมีน้ำ 10 โมเลกุล เกิดเป็นผลพลอยได้ในการผลิตกรดไฮโดรคลอริก
โซเดียมซัลเฟตรูปที่มีโมเลกุลของน้ำ 10 โมเลกุลเรียกว่าดีเกลือไทย ได้มาจากการทำนาเกลือ ในตำรับยาโบราณใช้เป็นยาถ่าย ยาขับปัสสาวะ ใช้ผสมในน้ำแข็งเพื่อเพิ่มความเย็น ใช้ในอุตสาหกรรมย้อมผ้าและพิมพ์ผ้า
ลูอีช บงฟา

ลูอีช โฟลเรียนู บงฟา  นักกีตาร์และนักแต่งเพลงชาวบราซิล มีชื่อเสียงในฐานะผู้แต่งเพลงประกอบภาพยนตร์ "Orfeu Negro" 
ลูอีช บงฟาเกิดที่รีโอเดจาเนโร เริ่มหัดเล่นกีตาร์ด้วยตัวเองตั้งแต่เด็ก และได้รับการฝึกฝนจากครูสอนกีตาร์คลาสสิกชาวอุรุกวัยชื่อ อีซาอีอัส ซาบีโอ (Isaías Sávio) ตั้งแต่อายุ 12 ปี บงฟาเริ่มเล่นดนตรีอาชีพและมีชื่อเสียงตั้งแต่อายุ 25 ปี และมีโอกาสได้ร่วมงานกับอังโตนีอู การ์ลูช โชบิง และวีนีซีอุช จี โมไรช์ โดยได้ร่วมแต่งเพลงประกอบละครเวที "Orfeu da Conceição" ของจี โมไรช์ ซึ่งต่อมาได้ถูกนำมาสร้างเป็นภาพยนตร์โดยมาร์เซล คามุส ผู้กำกับชาวฝรั่งเศส "Orfeu Negro" ในปี 1959
ในช่วงทศวรรษ 1960 ถึง 1970 บงฟาย้ายไปอาศัยในสหรัฐอเมริกา และได้ร่วมงานกับศิลปินชื่อดังเป็นจำนวนมาก เช่น ควินซี โจนส์, จอร์จ เบนสัน, สแตน เก็ตซ์, แฟรงก์ ซินาตรา และเอลวิส เพรสลีย์
ผลงานเพลงที่มีชื่อเสียงที่สุดของบงฟา คือเพลงจากภาพยนตร์ Orfey Negro "Samba de Orfeu" และ "Manhã de Carnaval" (Morning of Carnival, เช้าวันงานคาร์นิวัล) โดยเฉพาะเพลงหลัง ถูกนำมาใส่คำร้องภาษาอังกฤษโดยจอร์จ ไวส์ ขับร้องโดยเพอร์รี โคโม และอีกฉบับหนึ่ง คำร้องภาษาอังกฤษโดยคาร์ล ซิกแมน ใช้ชื่อว่า "A Day in the Life of a Fool" ขับร้องโดยแฟรงก์ ซินาตรา เพลง Manhã de Carnaval นี้ได้รับการบันทึกสถิติโลกกินเนสส์ ว่าเป็นหนึ่งในสิบเพลงสแตนดาร์ดยอดนิยม
ทางหลวงแผ่นดินหมายเลข 325

ทางหลวงแผ่นดินหมายเลข 325 สายบางแพ–สมุทรสงคราม เป็นทางหลวงแผ่นดินเชื่อมต่อระหว่างถนนเพชรเกษม กับจังหวัดสมุทรสงคราม เพื่อรองรับการคมนาคมทางบก หลังจากที่ในสมัยก่อนมีการสัญจรคมนาคมทางน้ำเป็นหลัก โดยเฉพาะแม่น้ำแม่กลองและคลองดำเนินสะดวก ไม่ปรากฏแน่ชัดถึงการก่อสร้างว่าเกิดขึ้นในสมัยใด แต่เมื่อวันที่ 10 ธันวาคม พ.ศ. 2493 ในสมัยที่จอมพล ป. พิบูลสงครามเป็นนายกรัฐมนตรี ได้มีการตั้งชื่อทางหลวงแผ่นดินสายบางแพ-ดำเนินสะดวก-สมุทรสงคราม ให้ขนานนามว่า ถนนชูศักดิ์ เพื่อเป็นเกียรติแก่ นายชูศักดิ์ คชเสนี แต่ประชาชนที่สัญจรไปมากลับเรียกว่า "ถนนสายสมุทรสงคราม-บางแพ" จนถึงปัจจุบัน
ทางหลวงสายนี้มีจุดเริ่มต้นที่สี่แยกบางแพ ตัดกับถนนเพชรเกษม และทางหลวงแผ่นดินหมายเลข 3090 ผ่านสี่แยกหัวโพ ตัดกับทางหลวงแผ่นดินหมายเลข 3335 เข้าเขตอำเภอดำเนินสะดวก ผ่านสี่แยกดอนคลัง ตัดกับทางหลวงแผ่นดินหมายเลข 3336 ผ่านทางแยกตลาดน้ำคลองลัดพลี คลองดำเนินสะดวก ผ่านทางแยกตลาดน้ำดำเนินสะดวก ต่อด้วยทางเข้าอำเภออัมพวา สิ้นสุดเส้นทางที่ทางแยกสมุทรสงคราม บริเวณถนนเอกชัย ระยะทาง 42.406 กิโลเมตร ต่อมาเมื่อถนนพระรามที่ 2 ก่อสร้างแล้วเสร็จ ได้มีการก่อสร้างถนนทางเข้าเมืองสมุทรสงคราม ระยะทางประมาณ 1.347 กิโลเมตร ปัจจุบันได้มีการพัฒนาทางหลวงสายนี้เป็น 4-6 ช่องจราจรตลอดสาย อยู่ในความควบคุมของแขวงทางหลวงสมุทรสงคราม สำนักงานทางหลวงที่ 15 (ประจวบคีรีขันธ์) และถนนทางเข้าเมืองสมุทรสงครามบางช่วงได้แบ่งให้เทศบาลเมืองสมุทรสงครามเป็นผู้บำรุงรักษาทางด้วย ในปัจจุบัน ทางเข้าเมืองสมุทรสงครามจากถนนพระรามที่ 2 ได้เปลี่ยนหมายเลขเป็นทางหลวงแผ่นดินหมายเลข 3301
ปวีณ ภูริจิตปัญญา

ปวีณ ภูริจิตปัญญา หรือ กัญจน์ ภูริจิตปัญญา (ชื่อเล่น กอล์ฟ) เกิดเมื่อปี พ.ศ. 2521 เป็นผู้กำกับภาพยนตร์ จบการศึกษาจากคณะนิเทศศาสตร์ จุฬาลงกรณ์มหาวิทยาลัย สาขาวิชาภาพยนตร์และภาพนิ่ง เคยกำกับมิวสิกวิดีโอเพลง "ผ่าเหล่า" ของโดม ปกรณ์ ลัม ที่เคยได้รับการเสนอชื่อเข้าชิงรางวัลเอ็มทีวี เอเชีย อวอร์ดส หลังจากนั้นก็กำกับภาพยนตร์โฆษณาครั้งแรกให้กับบริษัทฟีโนมีนา ยังเป็นผู้กำกับมิวสิกวิดีโอเพลง “หึง” ของวงดีทูบี
ได้รับการเสนอชื่อเข้าชิงรางวัล Channel V Music Video Awards ในสาขา Visual Effect จาก ฉากแผ่นดินถล่มในมิวสิกวิดีโอเพลง “ใช้เบอร์เดิม” ของ แดน-บีม และมิวสิกวิดีโอยอดเยี่ยมจากเพลง “Say Hi” ของฟิล์ม รัฐภูมิ หลังจากนั้นกำกับมิวสิกวิดีโอเพลง “ช่างไม่รู้เลย” เพลงประกอบภาพยนตร์ "เพื่อนสนิท"
ในปี พ.ศ. 2550 กำกับภาพยนตร์เรื่องแรกคือ "บอดี้ ศพ19" ต่อจากนั้นมีผลงานกำกับในปี พ.ศ. 2551 ภาพยนตร์เรื่อง "สี่แพร่ง" ตอน “ยันต์สั่งตาย” และในปี พ.ศ. 2552 ใน "ห้าแพร่ง" ในตอน “หลาวชะโอน” ต่อมาในปี พ.ศ. 2553 ได้กำกับมิวสิกวิดีโอ “เหงาปาก” ของวงเค-โอติก และในปี พ.ศ. 2555 ได้กำกับมิวสิกวิดีโอ "Dirty Party" ของวง 3.2.1
ชอคทอว์

ชอคทอว์  หมายถึงกลุ่มชนพื้นเมืองในสหรัฐอเมริกาที่เดิมตั้งถิ่นฐานอยู่ในบริเวณตะวันออกเฉียงใต้ของประเทศสหรัฐอเมริกาเช่น
ชอคทอว์จัดอยู่ในกลุ่มภาษามัสคีกิน (Muskogean languages)
คำว่า “Choctaw” (หรือสะกด: “Chahta” “Chactas” “Chato” “Tchakta” and “Chocktaw”) แผลงมาจากคำในภาษาคาสตีลว่า “Chato” ที่แปลว่า “ราบ” แต่นักโบราณคดีจอห์น สวอนทันให้ความเห็นว่าเป็นคำที่มาจากชื่อผู้นำของชอคทอว์เอง ส่วนนักประวัติศาสตร์เฮนรี ฮาลเบิร์ตให้ความเห็นว่าเป็นคำที่มาจากวลีชอคทอว์ “Hacha hatak” (ชนแห่งลุ่มน้ำ) 
ชอคทอว์เป็นส่วนหนึ่งของอารยธรรมมิสซิสซิปปี ที่มีถิ่นฐานอยู่ในบริเวณลุ่มแม่น้ำแม่น้ำมิสซิสซิปปี ที่นักสำรวจชาวสเปนได้มีโอกาสได้พบในคริสต์ศตวรรษที่ 16 ในคริสต์ศตวรรษที่ 19 ชอคทอว์ก็ได้ชื่อว่าเป็นหนึ่งใน “ชนเผ่าผู้มีวัฒนธรรมทั้งห้า” (Five Civilized Tribes) เพราะชอคทอว์ยอมรับและผสานวัฒนธรรมและความก้าวหน้าของผู้เข้ามาตั้งถิ่นฐานอาณานิคมชาวอเมริกันยุโรป ชาติชอคทอว์แห่งโอคลาโฮมา และ กลุ่มชอคทอว์แห่งมิสซิสซิปปี (Mississippi Band of Choctaw Indians) เป็นกลุ่มองค์กรหลักสองกลุ่มของชอคทอว์ แต่ก็ยังมีกลุ่มอย่อยอื่นที่กระจัดกระจายอยู่ในลุยเซียนา, เท็กซัส และ แอละแบมา
มัสคีกี (ครีค)

มัสคีกี หรือ ครีค  หมายถึงกลุ่มชนพื้นเมืองในสหรัฐอเมริกาที่เดิมตั้งถิ่นฐานอยู่ในบริเวณตะวันออกเฉียงใต้ของสหรัฐอเมริกา 
คำว่า “Muscogee” แผลงมาจากคำในว่า “Mvskoke” มัสคีกีในปัจจุบันส่วนใหญ่มีถิ่นฐานอยู่ใน
ภาษาที่ใช้คือภาษาครีคซึ่งเป็นภาษาในจัดอยู่ในกลุ่มภาษามัสคีกิน (Muskogean languages) 
มัสคีกีเป็นส่วนหนึ่งของอารยธรรมมิสซิสซิปปี ที่มีถิ่นฐานอยู่ในบริเวณลุ่มแม่น้ำแม่น้ำมิสซิสซิปปี ที่นักประวัติศาสตร์วอลเตอร์ วิลเลียมส์กล่าวว่านักสำรวจชาวสเปนได้มีโอกาสพบในคริสต์ศตวรรษที่ 16 ในคริสต์ศตวรรษที่ 19 ชอคทอว์ก็ได้ชื่อว่าเป็นหนึ่งใน “ชนเผ่าผู้มีวัฒนธรรมทั้งห้า” (Five Civilized Tribes) เพราะชอคทอว์ยอมรับและผสานวัฒนธรรมและความก้าวหน้าของผู้เข้ามาตั้งถิ่นฐานอาณานิคมชาวอเมริกันยุโรป
วูปี โกลด์เบิร์ก

วูปี โกลด์เบิร์ก  หรือชื่อเกิด คารีน เอเลน จอห์นสัน  เกิดเมื่อวันที่ 13 พฤศจิกายน ค.ศ. 1955 เป็นนักแสดงชาวอเมริกัน นักแสดงตลก นักร้อง-นักแต่งเพลง นักกิจกรรม พิธีกร
โกลด์เบิร์กมีผลงานแสดงภาพยนตร์เรื่องแรกคือเรื่อง "The Color Purple" (1985) แสดงเป็นซีลี สตรีผิวดำผู้ถูกทารุณ เธอได้รับการเสนอชื่อเข้าชิงรางวัลออสการ์ในสาขานักแสดงนำหญิงยอดเยี่ยมและได้รับรางวัลลูกโลกทองคำครั้งแรก ในปี ค.ศ. 1990 เธอรับบทเป็นโอดา เม บราวน์ คนทรงที่ช่วงเหลือชายที่ถูกสังหารในภาพยนตร์ทำเงินเรื่อง "Ghost" (วิญญาณ ความรัก ความรู้สึก) การแสดงจากเรื่องนี้ทำให้เธอได้รับรางวัลลูกโลกทองคำเป็นครั้งที่ 2 และยังได้รับรางวัลออสการ์ในสาขานักแสดงสมทบหญิงยอดเยี่ยม ผลงานโด่งดังถัดมาอย่างเช่น "Sister Act" (1992) และภาคต่อ (1993), "Made in America" (1993), "How Stella Got Her Groove Back" (1998), "Girl, Interrupted" (1999) และ "Rat Race" (2001) เธอยังแสดงในเรื่อง "Star Trek: The Next Generation"
โกลด์เบิร์กได้รับการเสนอชื่อเข้าชิงรางวัลเอมมีในงานด้านโทรทัศน์มาแล้ว 13 ครั้ง เธอเคยเป็นผู้ช่วยโปรดิวเซอร์และเซนเตอร์สแควร์ในรายการเกมโชว์ Hollywood Squares ตั้งแต่ปี 1998 ถึง 2002 เธอยังประสบความสำเร็จในละครบรอดเวย์และอุตสาหกรรมดนตรี เป็น 1 ใน 10 คนที่ได้รับรางวัลออสการ์ รางวัลเอมมี รางวัลแกรมมี่ รางวัลโทนี่ นอกจากนั้นเธอยังเคยได้รับรางวัลบาฟต้า ได้รับ 4 รางวัลพีเพิลส์ชอยส์ และยังได้รับเกียรติมีชื่ออยู่บนฮอลลีวูดวอล์กออฟเฟม หลังจากนั้นโกลด์เบิร์กยังดูแลและเป็นพิธีกรร่วมในรายการ "The View" ที่ทำให้เธอได้รับรางวัลเอมมีในปี 2009
พรปวีณ์ นีระสิงห์

พรปวีณ์ นีระสิงห์ (เกิด 29 ธันวาคม พ.ศ. 2535) ชื่อเล่น เฟย์ เป็นนักร้อง นักแสดง พิธีกรชาวไทย เป็นสมาชิกเฟย์ ฟาง แก้ว ค่ายกามิกาเซ่ในเครือบริษัทอาร์เอส
ประวัติ.
พรปวีณ์เกิดเมื่อวันที่ 29 ธันวาคม พ.ศ. 2535 เป็นชาวไทยเชื้อสายจีน เป็นบุตรสาวคนที่ 2 จากบุตรสาวทั้งหมด 3 คนของ พันเอก นายแพทย์ ทรงพล นีระสิงห์ และนาง วีนุกูล นีระสิงห์ โดยมีพี่สาว 1 คนคือ ฟาง ธนันต์ธรญ์ นีระสิงห์ และน้องสาว 1 คน คือ ฟิน พีร์พิชชา นีระสิงห์ และ ยังเป็นหลานสาวแท้ๆของ กุลวิทย์ เลาสุขศรี หรือ ฟอร์ด บรรณาธิการบริหารนิตยสาร โว้กไทยแลนด์
ชีวิตส่วนตัว.
ด้านชีวิตส่วนตัวเคยคบหาดูใจกับ สิงห์ ประชาธิป มุสิกพงศ์ อดีตมือกีตาร์วง สควีซ แอนิมอล และเป็นบุตรชายของนาย วีระ มุสิกพงศ์ ปัจจุบันกำลังคบหาดูใจกับ บอย ปกรณ์ ฉัตรบริรักษ์ นักแสดง พิธีกร
บล็อกปาร์ตี

บล็อกปาร์ตี  เป็นวงอินดี้ร็อกจากอังกฤษ ปัจจุบันมีสมาชิกประกอบด้วยด้วย เคเล โอเกอร์เรเก (ร้องนำ) รัสเซลล์ ลิสแซ็ก (กีตาร์) จัสติน แฮร์ริส (เบส คีย์บอร์ด แซ็กโซโฟน ร้องประสาน) ลุยส์ บาร์เทิล (กลอง) และสมาชิกเก่าคือ กอร์ดอน โมกส์ (เบส) และ แม็ตต์ ตอง (กลอง) 
ในเดือนกุมภาพันธ์ ปี 2005 ออกขายอัลบั้มชุดแรกในปี 2005 ชื่ออัลบั้ม Silent Alarm
ณปภัช วัฒนากมลวุฒิ

ณปภัช วัฒนากมลวุฒิ (เกิด 12 เมษายน พ.ศ. 2534) ชื่อเล่น มด เป็นอดีตนักร้อง นักแสดง แอร์โฮสเตส และพิธีกรชาวไทย อดีตสมาชิกดูโอ้ โฟร์-มด ค่ายกามิกาเซ่ ในเครือบริษัทอาร์เอส
ประวัติ.
มด - ณปภัช วัฒนากมลวุฒิ หรือชื่อเดิมคือ ชนัดดา ชัยรัตน์, ชุติมณฑน์ ชัยรัตน์, คุณัชญา ชัยรัตน์ และ ภัคธีมา ชัยรัตน์ ตามลำดับ เกิดวันที่ 12 เมษายน พ.ศ. 2534 เป็นบุตรคนเดียว ของนาง ภารดี วัฒนากมลวุฒิ เกิดที่กรุงเทพมหานคร ปัจจุบัน มดได้ลาวงการบันเทิงและย้ายไปต่างประเทศ
การศึกษา.
ณปภัชจบการศึกษาอนุบาลจาก โรงเรียนยุววิทย์ จบการศึกษาประถมศึกษาจาก โรงเรียนราชินีบน จบการศึกษามัธยมศึกษาจาก โรงเรียนโยธินบูรณะ โครงการภาคภาษาอังกฤษ แผนกสาย อังกฤษ-จีน ปัจจุบันสำเร็จการศึกษาระดับปริญญาตรี คณะรัฐศาสตร์ มหาวิทยาลัยรามคำแหง เมื่อ 22 มิถุนายน พ.ศ. 2560 ใช้ระยะเวลาเรียน 3 ปี 6 เดือนน
การทำงาน.
มด ณปภัช วัฒนกมลวุฒิ มีชื่อเสียงจากการเป็นสมาชิกวงดูโอ้หญิง โฟร์-มด ในช่วงปี (2548 - 2558)
นอกจากงานหลักในวงโฟร์-มดแล้ว ณปภัชเคยมีผลงานทางด้านรายการโทรทัศน์ โดยเป็นพิธีกรรายการ "Teenclub" ทาง ททบ.5 และมีผลงานภาพยนตร์เรื่องแรก คือเรื่อง "Super แหบ-แสบ-สะบัด" โดยแสดงคู่กับฟิล์ม รัฐภูมิ โตคงทรัพย์ และเคยเป็นดารารับเชิญซิตคอมเรื่องบริษัทสร้างสุข ตอน เหนือดวง รับบทเป็นหญิงสาวที่คลั่งเรื่องโชคชะตาชื่อ เนย และในละครสั้น “หนังดังวันหยุด” ทางสถานีโทรทัศน์ไทยทีวีสีช่อง 3 กับการร่วมงานครั้งแรกกับ ศุภวัฒน์ ชูสุวรรณ ซึ่งเป็นนักร้องนำวง เล้าโลม และผู้กำกับอย่าง อี๊ด โปงลางสะออน ต่อมาได้เป็นพิธีกรรายการ Stop Me Babe คู่กับแนนนี่(เกิร์ลลี่ เบอร์รี่) ทางช่อง “ย๊าค ทีวี” ฟรี ทีวี อันเซ็นเซอร์ สำหรับคนรุ่นใหม่ 24 ชั่วโมง รายการแรกที่สองสาวจะพาเที่ยวในแบบ เซ็กซี่ เปรี้ยว ซน ซ่าส์ แสนซน ทุกวันอาทิตย์ 22.00 น. เป็นต้นไป
ต่อมาณปภัชได้อยู่โปรเจกต์พิเศษอย่าง "เซเว่นเดส์ 2" ซึ่งประกอบไปด้วย มด Sunday, จินนี่ Monday, เนย Tuesday, โบว์ Wednesday, แบม Thursday, ป๊อปปี้ Friday และ บูม Saturday โดยมดเป็นสาววันอาทิตย์ที่มี คาแร๊กเตอร์เป็น สาวที่มีความน่ารัก, ความสดใส, ชอบเต้น โดยเปิดตัวเพลงแรกของโปรเจกต์อย่างเพลง "Angry Boo" ซึ่งมีหนุ่มโทโมะจากวง เค-โอติก มาร่วมแสดงในเอ็มวีด้วย
ณปภัชได้มีผลงานในละครเรื่องแรกอย่าง “น้องเมีย” ซึ่งมดก็ได้รับเล่นในเรื่องนี้ด้วย ออกอากาศทางช่อง 8 อินฟินิตี้ โดยมีผู้กำกับคือเมย์ เฟื่องอารมย์ โดยเรื่องนี้ถือเป็นละครเรื่องแรกที่มดได้เข้าไปร่วมแสดงละครแบบเต็มๆทั้งเรื่องโดย มดแสดงเป็นตัวร้ายชื่อว่า"มะเฟือง" ซึ่งเมื่อออกมากระแสตอบรับดีมาก ทำให้ มด ลุยงานละคร เป็นเรื่องที่ 2 คือ "ข้าวนอกนา" แสดงเป็น "อีดำ" ซึ่งออกอากาศเมื่อต้นเดือนเมษายน พ.ศ. 2556
หลังจากโฟร์-มดไดัยุบวง ณปภัชได้ผันตัวไปเป็นนักแสดงอย่างเต็มตัวของทาง ช่อง 8 จนถึงปี 2561
ณปภัชได้ยุติบทบาทในวงการบันเทิงและผันตัวไปเป็นแอร์โฮสเตส สายการบินไทยแอร์เอเชีย ปัจจุบันได้ลาออกและย้ายไปอยู่ต่างประเทศ
เพอร์รี โคโม

เพียริโน "เพอร์รี" โคโม  นักร้องชาวอเมริกันเชื้อสายอิตาลี และเป็นพิธีกรรายการโทรทัศน์ มีผลงานอยู่ในวงการเพลง และการถ่ายทอดทางโทรทัศน์ของสหรัฐเป็นเวลานานกว่า 50 ปี เป็นที่รู้จักด้วยฉายา "มิสเตอร์ ซี" (Mr. C)
โคโมเกิดที่เมืองแคนนอนสเบิร์ก ใกล้พิตสเบิร์ก รัฐเพนซิลเวเนีย เป็นบุตรคนที่ 7 ในจำนวน 13 คนของเปโตร โคโม และลูเชีย ทราวากลินี ชาวอิตาเลียนที่อพยพมาจากเมืองพาลีนา แคว้นอาบรุซโซ ทางตะวันออกของอิตาลี บิดาของเขาเป็นนักร้อง และสนับสนุนให้ลูกๆ ได้รับการฝึกฝนการร้องเพลง
ช่วงวัยรุ่น โคโมเป็นนักทรอมโบนและออร์แกน เล่นให้กับโบสต์และวงดุริยางค์ของเมือง และเปิดกิจการร้านตัดผม เขาแต่งงานเมื่ออายุ 20 ปี กับโรเซล เบนลีน คู่รักที่รู้จักกันตั้งแต่อายุ 17 ปี และใช้ชีวิตคู่กันตลอดมาจนกระทั่งเธอเสียชึวิตด้วยวัย 84 ปี เมื่อ ค.ศ. 1998 มีบุตรด้วยกันสามคน
โคโมเริ่มเข้าสู่วงการร้องเพลงอาชีพเมื่อปี ค.ศ. 1933 หลังแต่งงานไม่นานได้ร้องเพลงบันทึกเสียงครั้งแรกกับวงออร์เคสตราของเท็ด วีมส์ เมื่อ ค.ศ. 1936 สังกัดเดคคาเรเคิดส์ ต่อมาเท็ด วีมส์ ยุบวงในปี ค.ศ. 1942 โคโมจึงไปเป็นนักร้องให้กับซีบีเอสอยู่หลายปี แต่ไม่ประสบความสำเร็จแต่อย่างใด เขาคิดที่จะเดินทางกลับบ้านเกิด เพื่อกลับไปเป็นช่างตัดผมตามเดิม แค่ได้รับการชักชวนจากผู้จัดรายการของเอ็นบีซี ให้แสดงในรายการ "Chesterfield Supper Club" ซึ่งทำให้เขาเริ่มมีชื่อเสียง
ผลงานบันทึกเสียงเพลงที่แรกที่สร้างชื่อให้โคโม ได้แก่เพลงป็อปบัลลาด "Till the End of Time" จากทำนองเพลง ของโชแปง โคโมประสบความสำเร็จในอาชีพอย่างรวดเร็ว มีซิงเกิลติดอันดับหนึ่งของนิตยสารบิลบอร์ดถึง 14 เพลง ได้แก่ "Till The End Of Time" (1945); "Prisoner of Love" (1945); "Surrender" (1946); "Chi-Baba, Chi-Baba" (1947); "A - You're Adorable" (1949); "Some Enchanted Evening" (1949); "Hoop-De-Doo" (1950); "If" (1951); "Don't Let The Stars Get In Your Eyes" (1952); "No Other Love" (1953); "Wanted" (1953); "Hot Diggity (Dog Ziggity Boom)" (1956); "Round And Round" (1957); และ "Catch a Falling Star" (1957) 
โคโมบันทึกเสียงกับอาร์ซีเอวิคเตอร์เป็นจำนวนมากตั้งแต่ปี 1952 ถึง 1987 และได้รับรางวัลแกรมมีเป็นครั้งแรก จากเพลง "Catch a Falling Star" ในปี ค.ศ. 1958 และได้รับรางวัล Grammy Lifetime Achievement Award ในปี 2002
ตั้งแต่ปี 1948 โคโมได้เป็นพิธีกร และร้องเพลงในรายการโทรทัศน์ของเอ็นบีซี สัปดาห์ละ 15 นาที ต่อมาได้ย้ายไปจัดกับซีบีเอสในปี 1950 ชื่อรายการ "เดอะเพอร์รี โคโมโชว์" สัปดาห์ละ 3 วัน หลังรายการข่าวของซีบีเอส พร้อมกับถ่ายทอดเสียงทางสถานีวิทยุ เป็นเวลาหลายปี และยังเป็นพิธีกรในรายการพิเศษช่วงวันหยุด จนถึงปี 1987
เมื่อเดือนมกราคม 1994 เพอร์รี โคโม ได้จัดการแสดงคอนเสิร์ตรอบพิเศษที่ดับลิน ไอร์แลนด์ ชื่อ "Como's Irish Christmas" เพื่ออำลาวงการ และได้ใช้ชีวิตอย่างสงบจนกระทั่งเสียชีวิตจากอาการแทรกซ้อนของภาวะสมองเสื่อม (อัลไซเมอร์) เมื่อวันที่ 12 พฤษภาคม ค.ศ. 2001 ที่บ้านพักในฟลอริดา
ยุวชนแดง

ยุวชนแดง  หรือ หงเว่ยปิง  เป็นขบวนการทางสังคมกึ่งทหารของนักศึกษาเยาวชนซึ่งถูกเรียกระดมโดยเหมา เจ๋อตุง ในปี พ.ศ. 2509 และ พ.ศ. 2510 ในช่วงระหว่างการปฏิวัติทางวัฒนธรรมระยะแรก 
ยุวชนแดงได้รับการสนับสนุนโดยตรงจากเหมา และเติบโตขึ้นอย่างรวดเร็ว ขบวนการยุวชนแดงในปักกิ่งมาถึงจุดสูงสุดในระหว่าง "สิงหาคมแดง" เมื่อปี 1966 ก่อนที่จะแพร่หลายไปทั่วจีนแผ่นดินใหญ่ เหมาใช้งานยุวชนแดงในฐานะโฆษณาชวนเชื่อและเพื่อให้บรรลุเป้าหมายต่าง ๆ เช่น การยึดอำนาจ และการทำลายสัญลักษณ์ของจีนยุคก่อนคอมมิวนิสต์ ("สิ่งเก่าแก่สี่ประการ") ซึ่งรวมถึงโบราณวัตถุและฮวงซุ้ยของบุคคลในประวัติศาสตร์จีน นอกจากนี้ รัฐบาลในยุคนั้นยังให้อิสระแก่ยุวชนแดงอย่างมาก รวมถึงขั้นอนุญาตให้ยุวชนแดงสามารถทำร้ายร่างกายผู้อื่นที่มองว่าเป็นภัยต่อการปกครอง ต่อมาขบวนการยุวชนแดงได้อยู่เหนือการควบคุม และมักเผชิญหน้ากับเจ้าหน้าที่รัฐ รวมถึงเป็นภัยแก่ความปลอดภัยสาธารณะ ท้ายที่สุดรัฐบาลได้ระงับขบวนการนี้ โดยที่ตัวเหมาเองยังมองว่าขบวนการนักเรียนนักศึกษานี้ได้มีความสุดโต่งเกินไป ภายในปี 1968 ขบวนการยุวชนแดงได้สูญสลายไปหมด
จมื่นศรีเสารักษ์

จมื่นศรีสรรักษ์ ซึ่งเป็นพระมหาอุปราชในแผ่นดินสมเด็จพระเจ้าทรงธรรมนั้น ไม่ปรากฏว่ามีพระนามเดิมว่าอย่างไร แต่ปรากฏพระประวัติครั้งแรกในแผ่นดินสมเด็จพระศรีเสาวภาคย์ เป็นบุตรบุญธรรมของสมเด็จพระเจ้าทรงธรรมเมื่อครั้งยังผนวชมีสมณศักดิ์เป็นพระพิมลธรรมอนันตปรีชา และได้ร่วมสมคบคิดในการชิงพระราชบัลลังก์จากสมเด็จพระศรีเสาวภาคย์ โดยได้ร่วมมือกับผู้เลื่อมใสในพระพิมลธรรมอนันตปรีชานำกำลังเข้าสู่พระราชวัง และจับตัวสมเด็จพระศรีเสาวภาคย์นำไปสำเร็จโทษด้วยท่อนจันทน์
หลังจากนั้น จึงได้เชิญพระพิมลธรรมอนันตปรีชาขึ้นเสวยราชสมบัติทรงพระนามว่าสมเด็จพระเจ้าทรงธรรม โดยพระองค์ทรงพระกรุณาโปรดเกล้าฯ ให้สถาปนาจมื่นศรีสรรักษ์เป็นพระมหาอุปราช ดำรงตำแหน่งที่พระมหาอุปราชได้ 7 วัน เกิดประชวรลง และอีก 3 วันจึงเสด็จสวรรคต สมเด็จพระเจ้าทรงธรรมทรงพระกรุณาโปรดเกล้าฯ ให้แต่งการพระราชทานเพลิงตามอย่างพระมหาอุปราช
วิญญาณ ความรัก ความรู้สึก

วิญญาณ ความรัก ความรู้สึก  เป็นภาพยนตร์ในปี ค.ศ. 1990 นำแสดงโดยแพทริก สเวย์ซี, เดมี มัวร์, โทนี โกลด์วิน และวูปี โกลด์เบิร์ก เขียนโดยบรูซ โจเอล รูบิน และกำกับโดยเจอร์รี ซักเกอร์ ภาพยนตร์ได้ชนะเลิศรางวัลออสการ์ 2 รางวัล คือ บทภาพยนตร์ดั้งเดิมยอดเยี่ยม และ นักแสดงสมทบหญิงยอดเยี่ยม ในการแสดงของวูปี โกลด์เบิร์ก
ในปี ค.ศ. 2010 ภาพยนตร์ยังได้ถูกสร้างในรูปแบบละครเพลง ในเวสต์เอนด์อีกด้วย
พาราเมาต์พิกเจอส์

บริษัทพาราเมาต์พิกเจอส์  ทำธุรกิจในชื่อ พาราเมาต์พิกเจอส์ (หรือเรียกง่าย ๆ ว่า พาราเมาต์) เป็นบริษัทผู้ผลิตภาพยนตร์และรายการโทรทัศน์อเมริกัน บริษัทผู้จัดหน่ายและบริษัทในเครือของพาราเมาต์สกายแดนซ์ พาราเมาต์เป็นสตูดิโอภาพยนตร์ที่เก่าแก่ที่สุดอันดับที่หกในโลกและเก่าแก่ที่สุดอันดับที่สองในสหรัฐ รองจากยูนิเวอร์แซลพิกเจอส์ และเป็นสมาชิกหนึ่งเดียวในสตูดิโอภาพยนตร์ "บิกไฟว์" ที่ตั้งอยู่ในเขตเมืองของลอสแอนเจลิส
เมื่อ ค.ศ. 1916 เอดอล์ฟ ซูกอร์ ผู้อำนวยการสร้างภาพยนตร์เซ็นสัญญากับนักแสดงชายและหญิง 24 คน พร้อมติดดาวบนโลโก้เพื่อเป็นการให้เกียรติ เมื่อ ค.ศ. 1967 จำนวนดาวลดลงเหลือ 22 ดวงและความหมายที่ซ่อนอยู่ก็ได้รับการเปิดเผย เมื่อ ค.ศ. 2014 กลายเป็นสตูดิโอฮอลลีวูดรายใหญ่แห่งแรกที่จัดจำหน่ายภาพยนตร์ทั้งหมดในรูปแบบดิจิทัลเท่านั้น สำนักงานใหญ่และสตูดิโอของบริษัทตั้งอยู่ที่ 5555 เมลโรส อเวนิว, ฮอลลีวูด, แคลิฟอร์เนีย
พาราเมาต์พิกเจอส์เป็นสมาชิกของสมาคมภาพยนตร์ (เอ็มพีเอ)
เอ็ดเวิร์ด คัลเลน

เอ็ดเวิร์ด คัลเลน  หรือชื่อเดิม เอ็ดเวิร์ด แอนโทนี เมเซน  เป็นตัวละครในชุดนิยายทไวไลท์ ประพันธ์โดยสเตฟานี เมเยอร์ ตัวละครนี้ปรากฏในนิยายเรื่อง "แรกรัตติกาล" "นวจันทรา" "คราสสยุมพร" "รุ่งอรุโณทัย" เช่นเดียวกับในภาพยนตร์ "แวมไพร์ ทไวไลท์" รวมถึงในนิยายที่ยังไม่ได้ตีพิมพ์อย่าง "Midnight Sun" ที่เป็นเรื่องเล่าในมุมมองของเอ็ดเวิร์ด เอ็ดเวิร์ดเป็นแวมไพร์ที่ตกหลุมรักและแต่งงาน ทั้งยังมีบุตรกับเบลล่า สวอน หญิงสาวมนุษย์ที่ต่อมาเลือกที่จะเป็นแวมไพร์เช่นกัน ในภาพยนตร์ "แวมไพร์ ทไวไลท์" ผู้ที่สวมบทบาทเป็นเอ็ดเวิร์ดคือ โรเบิร์ต แพตตินสัน
แวมไพร์ ทไวไลท์ 2 นิวมูน

นิวมูน  หรือชื่อทางการตลาดว่า แวมไพร์ ทไวไลท์ 2 นิวมูน  เป็นภาพยนตร์ในปี ค.ศ. 2009 แนวโรแมนติกแฟนตาซี ออกในสหรัฐอเมริกาวันที่ 19 พฤศจิกายน ค.ศ. 2009 ที่มีเนื้อเรื่องจากนวนิยาย "นวจันทรา" ของสเตเฟนี เมเยอร์ และเป็นภาพยนตร์ภาคต่อของภาพยนตร์ "แวมไพร์ ทไวไลท์" ทั้งนี้ผู้สร้างบริษัทซัมมิต เอนเตอร์เทนเมนต์ให้สร้างภาคต่อนี้เมื่อปลายเดือนพฤศจิกายน ค.ศ. 2008 ในช่วงต้นความสำเร็จของภาพยนตร์ "แวมไพร์ ทไวไลท์" ภาพยนตร์กำกับโดยคริส วีตซ์ นำแสดงโดยคริสเตน สจ๊วต, โรเบิร์ต แพตตินสัน และเทย์เลอร์ เลาต์เนอร์ รับบทเป็นเบลล่า สวอน, เอ็ดเวิร์ด คัลเลน และเจค็อบ แบล็ก ตามลำดับ ส่วนเมลิสซา โรเซนเบิร์กก็กลับมารับหน้าที่เป็นผู้เขียนบทสำหรับภาพยนตร์เช่นเคย เธอเริ่มเขียนบทภาพยนตร์แรกในสัปดาห์เปิดตัวของภาพยนตร์ภาคแรก
โฟร์คัลเลอร์ส

โฟร์คัลเลอร์ส เป็นอัลบั้มชุดที่ 7 ของวงอินฟินิตี้ ที่สังกัดกับค่าย ใบตอง เร็คคอร์ด ของ ศรายุทธ สุปัญโญ ซึ่งจัดจำหน่ายโดย จีเอ็มเอ็ม แกรมมี่ อัลบั้มชุดนี้เป็นการกลับมาของวง หลังจากที่ห่างหายจากการทำอัลบั้มไปนานถึง 11 ปี นับตั้งแต่อัลบั้มชุด Together โดยเหลือสมาชิกแกนนำหลักอยู่สองคน คือ ศรายุทธ สุปัญโญ กับ ชุมพล สุปัญโญ และได้สมาชิกใหม่อย่างเป็นทางการมาเพิ่มอีกคือ วิโรจน์ สถาปนาวัตร และ วรรณยศ มิตรานนท์ 
อัลบั้มชุดนี้ เป็นอัลบั้มชุดแรกของวงที่ทำเพลงออกมาเป็นรูปแบบ ฟิวชั่นแจ๊ส ที่ผสมผสานดนตรีไทยพื้นบ้าน 4 ภาคทุก ๆ เพลง (เช่น The Legend Of Chaphraya, I-San Dancing, Siam Romance) และมีธีมของตัวเพลงในด้านการอนุรักษ์วัฒนธรรมและธรรมชาติ (เช่นเพลง Phayoonloand) และยังนำเพลงไทยเดิมอย่าง สร้อยแสงแดง มาทำใหม่อีกด้วย 
อัลบั้มชุดนี้ยังมีแขกรับเชิญมาร่วมงานด้วยหลายคน ไม่ว่าจะเป็น โชคดี พักภู่, อรวรรณ เย็นพูนสุข, ดวงพร ผาสุก เป็นต้น
ราชสกุลโก

ราชสกุลโก เป็นราชสกุลที่สืบเชื้อสายจาก พระเจ้าทงมย็องซ็อง หรือ โก จูมง ปฐมกษัตริย์แห่ง อาณาจักรโคคูรยอ หนึ่งใน สามก๊กแห่งเกาหลี
สถาปนาจักรวรรดิ.
ราชสกุลโก  เป็นหนึ่งในเรี่ยวแรงสำคัญที่ร่วมกันก่อตั้งและสถาปนาอาณาจักรโกคูรยอโดยมีพระราชา 24 ใน 28 พระองค์ของราชวงศ์นั้นมาจากราชสกุลโกทั้งสิ้นหลังจากพระเจ้าดงเมียงยองเสด็จสวรรคตลงเมื่อ พ.ศ. 525 องค์ชาย แฮ ยูริ จากราชสกุลแฮพระราชโอรสองค์โตก็ได้ขึ้นครองราชย์เป็น พระเจ้ายูริ พระราชาหลังจากนั้นอีก 3 พระองค์ล้วนมาจากราชสกุลแฮทั้งสิ้นแต่เมื่อสิ้นรัชสมัย พระเจ้าโมบอน พระราชาองค์ที่ 5 ในปี พ.ศ. 596 แล้วองค์ชาย โก กุง จากราชสกุลโกจึงขึ้นครองราชย์เป็น พระเจ้าแทโจมหาราช หลังจากนั้นราชสกุลโกก็ปกครองโกคูรยอเรื่อยมาจนอาณาจักรล่มสลายลงในปี พ.ศ. 1213
ฟือร์นังดู ปึไรรา

ฟือร์นังดู ปึไรรา (10 พฤษภาคม ค.ศ. 1950 – 10 กรกฎาคม ค.ศ. 1985) เป็นช่างภาพอิสระชาวดัตช์เชื้อสายโปรตุเกสที่เสียชีวิตไปพร้อมกับการอัปปางของเรือเรนโบว์วอร์เรียร์ ที่เมืองออกแลนด์ ประเทศนิวซีแลนด์ เนื่องจากถูกสายลับหน่วยอำนวยการความมั่นคงภายนอก  ของฝรั่งเศส ลอบวางระเบิด
เมื่อเดือนกรกฎาคม ค.ศ. 1985 รัฐบาลฝรั่งเศสได้เตรียมทำการทดลองระเบิดนิวเคลียร์ใต้ดินที่เกาะโมรูโรอา บริเวณเฟรนช์พอลินีเชีย กรีนพีซได้ส่งเรือเรนโบว์วอร์เรียร์มายังน่านน้ำมหาสมุทรแปซิฟิกเพื่อประท้วง โดยเดินทางจากวานูอาตู เข้าเทียบท่าที่ออกแลนด์ เพื่อเตรียมตัวเดินทางต่อไปยังโมรูโรอา
สายลับฝรั่งเศสได้ลักลอบส่งนักประดาน้ำสองคนเข้ามาวางระเบิดใต้ท้องเรือจำนวนสองลูก บริเวณใบพัดและห้องเครื่อง หลังจากระเบิดลูกแรกทำงาน ขณะที่ลูกเรือคนอื่นพากันหนีเอาตัวรอด ปึไรราได้วิ่งกลับเข้าไปที่ห้องพักใต้ท้องเรือเพื่อขนกล้องถ่ายภาพและอุปกรณ์ออกมา เมื่อระเบิดลูกที่สองทำงาน เขาถูกแรงกระแทกหมดสติและจมน้ำเสียชีวิต 
ทางการนิวซีแลนด์ได้จับตัวสายลับฝรั่งเศสสองคน ชื่อ ดอมีนิก พรีเยอร์ (Dominique Prieur) และอาแล็ง มาฟาร์ (Alain Mafart) ขณะกำลังหลบหนีโดยปลอมตัวเป็นสามีภรรยา ใช้หนังสือเดินทางปลอมสัญชาติสวิส ส่วนสายลับคนอื่นล้วนหลบหนีไปได้ สายลับทั้งสองถูกดำเนินคดีข้อหาฆาตกรรม ถูกตัดสินจำคุกสิบปี แต่รัฐบาลฝรั่งเศสได้ใช้อิทธิพลต่อรองให้ส่งตัวกลับมารับโทษในฝรั่งเศส และได้รับอิสรภาพ พร้อมกับการเลื่อนยศในเวลาต่อมา
ยี่สิบปีหลังเหตุการณ์วินาศกรรม พลเรือเอก ปีแยร์ ลาก็อสต์ หัวหน้าหน่วยอำนวยการความมั่นคงภายนอก ผู้รับผิดชอบปฏิบัติการ ได้ออกมาเปิดเผยว่า ปฏิบัติการนี้มีชื่อว่า "ปฏิบัติการซาตาน"  ได้รับความเห็นชอบและอนุมัติจากนายฟร็องซัว มีแตร็อง ประธานาธิบดีฝรั่งเศส และกล่าวว่าปฏิบัติการครั้งนี้มีเป้าหมายเพียงเพื่อให้เรือเรนโบว์วอร์เรียร์เสียหายจนใช้การไม่ได้ ไม่ได้ต้องการสังหารชีวิตผู้ใด
บ้านผีสิง

บ้านผีสิง หมายถึงบ้านหรือที่อยู่อาศัยที่เชื่อว่าเป็นที่ที่มีสิ่งลึกลับเกิดขึ้นหรือปรากฏการณ์เหนือธรรมชาติเกิดขึ้น ซึ่งอาจหมายถึง ผี วิญญาณ หรือ สิ่งชั่วร้ายอย่างปีศาจ
บ้านผีสิงมักจะเป็นที่อยู่อาศัยของวิญญาณคนตายที่อาจเคยอาศัยอยู่เดิมหรือคุ้นเคยกับสถานที่ เรื่องราวในบ้านที่เกิดขึ้นอาจจะพูดได้ว่ามีส่วนเกี่ยวข้องกับเหตุการณ์รุนแรงหรือโศกนาฏกรรม ภายในอาคารในอดีตที่ผ่านมาอย่างเช่น ฆาตกรรม การเสียชีวิตโดยอุบัติเหตุ หรือการฆ่าตัวตาย ทั้งในเรื่องไม่นานไปจนถึงในอดีตอันยาวนาน ในความเชื่อหลายวัฒนธรรมและศาสนา เชื่อว่าหลังความตายยังคงมีวิญญาณล่องลอยอยู่ ในบ้านผีสิงอาจจะมีเสียงลึกลับหรือการปรากฏตัวของผี หรือแม้กระทั่งการทำให้วัตถุ สิ่งของเคลื่อนที่
หลายตำนานเกี่ยวกับบ้านผีสิง มีปรากฏในวรรณกรรม ที่แสดงในเนื้อเรื่องของนิยายสยองขวัญหรือนิยายแนวกอธิก หรือนิยายปรากฏการณ์เหนือธรรมชาติ นักเขียนในยุคโรมันอย่าง เพลาตุส พลินิผู้ลูก และ ลูเซียน เขียนเรื่องราวเกี่ยวกับบ้านผีสิงไว้ เช่นเดียวกับวรรณกรรม อาหรับราตรี และนักเขียนรุ่นใหม่ตั้งแต่ เฮนรี เจมส์ ไปจนถึง สตีเฟน คิง ก็มีเรื่องราวที่เขียนเช่นนี้เช่นกัน ส่วนเรื่องเขียนเกี่ยวกับปราสาทและคฤหาสน์ผีสิง มีทั่วไปในวรรณกรรมกอธิก เช่นเรื่อง "แดร็กคูลา"
โครงสร้างของนิยายแนวบ้านผีสิง เป็นได้ตั้งแต่ปราสาทผีสิงเก่า ๆ ไปจนถึงบ้านนอกเมืองแบบชาวไร่ โดยบ้านเก่า ๆ มักจะใช้ในการแต่งเป็นบ้านผีสิง ส่วนบ้านผีสิงในฉบับอเมริกันที่ใช้บ้านในสไตล์วิกตอเรียน (โดยเฉพาะอย่างยิ่ง แบบเซคันด์เอมไพร์) มีที่มาจากเหตุการณ์วิกฤตการณ์ ค.ศ. 1893
จดหมายเหตุวันวลิต

จดหมายเหตุวันวลิต เป็นจดหมายเหตุที่เกี่ยวข้องกับเหตุการณ์สมัยกรุงศรีอยุธยา แต่งขึ้นด้วยภาษาฮอลันดาโดยนายเยเรเมียส ฟาน ฟลีต (Jeremais van Vliet) ชาวฮอลันดา เมื่อปี พ.ศ. 2183 โดยใช้ชื่อหนังสือว่า "The historical account of the war of Succession following the death of King Pra Interajasia, 22nd King of Ayuthian Dynasty" หนังสือเล่มนี้ได้หายสาบสูญไป จนกระทั่ง ภายหลังสงครามโลกครั้งที่สองหนังสือเล่มนี้จึงถูกค้นพบโดยศาสตราจารย์เซอิชิ อิวาโอะ (Seiichi Iwao) จากมหาวิทยาลัยโตเกียว
หนังสือเล่มนี้ได้แปลเป็นภาษาอื่น ๆ อีกหลายภาษา เช่น ภาษาฝรั่งเศส ภาษาอังกฤษ สำหรับภาษาไทยนั้น สมเด็จพระเจ้าบรมวงศ์เธอ กรมพระยาดำรงราชานุภาพโปรดให้ขุนวิจิตรมาตรา (สง่า กาญจนาคพันธุ์) แปลจากฉบับภาษาอังกฤษและโปรดให้ใช้ชื่อภาษาไทยว่า "จดหมายเหตุวันวลิต" ซึ่งแผลงมาจากนามผู้แต่งหนังสือ เพื่อให้ง่ายต่อการจดจำ ในครั้งนั้นขุนวิจิตรมาตราแปลไม่จบเรื่องเนื่องจากติดงานอย่างอื่น แต่ก็ได้มีการตีพิมพ์ฉบับแปลดังกล่าวอยู่ 2 ครั้งในปี พ.ศ. 2477 และ พ.ศ. 2490 ต่อมาในปี พ.ศ. 2507 กองวรรณคดีและประวัติศาสตร์ กรมศิลปากร จึงมอบหมายให้นางสาวนันทา สุตกุล แปลจดหมายเหตุวันวลิตเป็นภาษาไทยตั้งแต่ต้นจนจบ และได้ขอให้นางชูศรี สวัสดิสงคราม หัวหน้าแผนกหนังสือตัวพิมพ์ กองหอสมุดแห่งชาติ ซึ่งเคยดำรงตำแหน่งหัวหน้าแผนกแปล กองวรรณคดีและประวัติศาสตร์ ช่วยตรวจทานแก้ไข ก่อนจะตีพิมพ์เผยแพร่ครั้งแรกในปีเดียวกันนั้นเอง
เนื้อหาของจดหมายเหตุวันวลิตกล่าวถึงเหตุการณ์ในช่วงปลายแผ่นดินสมเด็จพระเจ้าทรงธรรมจนถึงต้นแผ่นดินสมเด็จพระเจ้าปราสาททอง
อัล มาร์ติโน

อัล มาร์ติโน (7 ตุลาคม ค.ศ. 1927 - 13 ตุลาคม ค.ศ. 2009) นักร้องและนักแสดงชาวอเมริกันเชื้อสายอิตาเลียน มีชื่อเสียงในช่วงทศวรรษ 1960 ถึงกลางทศวรรษ 1970 ผลงานเพลงที่มีชื่อเสียง เช่นเพลง "Here in My Heart", "I Love You Because", "Spanish Eyes", "Love Is Blue" และ "Speak Softly Love" 
อัล มาร์ติโน เดิมชื่อ แจสเปอร์ ชินี (Jasper Cini) เกิดที่ฟิลาเดลเฟีย เพนซิลเวเนีย บิดามารดาอพยพมาจากมอลตาและทำงานเป็นช่างก่อสร้าง อัล มาร์ติโน ยังเป็นที่รู้จักในชื่อ จอห์นนี ฟอนเทน (Johnny Fontane) เป็นตัวละครนักร้องที่สนิทสนมกับครอบครัวคอร์เลโอเน ในภาพยนตร์เรื่อง "เดอะก็อดฟาเธอร์" (1972) และ "เดอะก็อดฟาเธอร์ ภาค 3" (1990) ที่มาร์ติโนรับบท และร้องเพลงประกอบภาพยนตร์ จำนวนสามเพลง คือ "Speak Softly Love" (ภาคแรก), "I Have But One Heart" (ภาคแรก) และ "To Each His Own" (ภาคสาม) ว่ากันว่าตัวละครนี้ถอดแบบมาจากชีวิตจริงของแฟรงก์ ซินาตรา ที่มีความเกี่ยวพันกับแก๊งมาเฟีย และยังใกล้เคียงกับชีวิตจริงของตัวมาร์ติโนเองด้วย 
อัล มาร์ติโน เสียชีวิตเมื่อวันที่ 13 ตุลาคม ค.ศ. 2009 ด้วยวัย 82 ปี ที่บ้านพักในวัยเด็กที่สปริงฟิลด์ เพนซิลเวเนีย ก่อนหน้าจะเสียชีวิตไม่นาน มาร์ติโนเพิ่งเสร็จจากการบันทึกเสียงอัลบัมใหม่ ชื่อ “Thank You for Being My Wife” ที่อุทิศให้กับจูดี มาร์ติโน ภรรยาของเขา
อิสติกลาล มาร์เชอ

อิสติกลาล มาร์เชอ (มีความหมายว่า "มาร์ชเอกราช") เป็นชื่อของเพลงชาติของสาธารณรัฐตุรกี ซึ่งได้รับการยอมรับอย่างเป็นทางการเมื่อวันที่ 12 มีนาคม ค.ศ. 1921 อันเป็นเวลาสองปีครึ่งก่อนหน้าการสถาปนาสาธารณรัฐในวันที่ 29 ตุลาคม ค.ศ. 1923 ประพันธ์คำร้องโดย เมห์เหม็ด อากีฟ เอร์ซอย (Mehmet Akif Ersoy) ทำนองโดย ออสมัน เซกี อืนเกอร์ (Osman Zeki Üngör) 
บทเพลงนี้มักมีการบรรเลงอยู่เสมอในรัฐพิธี พิธีการทางทหาร การแข่งขันกีฬา และพิธีการในสถานศึกษา
จากเนื้อเพลงที่มีอยู่ทั้งหมด 10 บท มีเฉพาะสองบทแรกเท่านั้นที่มีการขับร้องอยู่เสมอ พร้อมกับการแสดงอาการยืนตรง สงบนิ่ง เพื่อแสดงความเคารพ เนื้อเพลงชาติเหล่านี้มักมีการนำไปใส่กรอบภาพประดับไว้บนกำแพงเหนือกระดานดำในห้องเรียนของโรงเรียนรัฐบาลและโรงเรียนเอกชนในประเทศตุรกี โดยประดับร่วมกับธงชาติตุรกี ภาพถ่ายของมุสตาฟา เคมาล อตาเติร์ก (Mustafa Kemal Atatürk) บิดาผู้ก่อตั้งสาธารณรัฐตุรกี และสำเนาของสุนทรพจน์ที่มีชื่อเสียงที่สุดของอาตาเติร์กซึ่งมีถึงเยาวชนของชาติ
บทเพลงดังกล่าวยังได้รับการยอมรับว่าเป็นเพลงชาติของประเทศสาธารณรัฐตุรกีแห่งนอร์เทิร์นไซปรัสอีกชาติหนึ่ง ทำนองเดียวกันกับการยอมรับเพลงชาติกรีซเป็นเพลงชาติของประเทศไซปรัสซึ่งอยู่ทางตอนใต้ของเกาะแห่งนี้
อนึ่ง เนื้อร้องของเพลงอิสติกลาล มาร์ชี ยังได้เคยนำลงตีพิมพ์ในธนบัตรตุรกีราคา 100 ลีรา ระหว่างปี ค.ศ. 1983-1989
โซเฟีย คอปโปลา

โซเฟีย คาร์มินา คอปโปลา  เป็นนักเขียนบท ผู้กำกับ และผู้อำนวยการสร้างภาพยนตร์ชาวอเมริกัน เป็นอดีตนักแสดง เป็นผู้กำกับภาพยนตร์สตรีคนที่สาม และสตรีชาวอเมริกันคนแรกที่ได้รับการเสนอชื่อเข้าชิงรางวัลออสการ์ สาขาผู้กำกับภาพยนตร์ยอดเยี่ยม จากเรื่อง "Lost in Translation" (2003) ต่อจากลินา เวิร์ทมูลเลอร์ (ชาวอิตาเลียน-สวิส ปี 1975 จากเรื่อง "Seven Beauties") และเจน แคมเปียน (ชาวนิวซีแลนด์ ปี 1993 จากเรื่อง "The Piano")
โซเฟีย คอปโปลาเกิดที่นิวยอร์ก เป็นบุตรคนสุดท้องของฟรานซิส ฟอร์ด คอปโปลา และเอเลนอร์ คอปโปลา จบการศึกษาด้านการออกแบบเสื้อผ้า และเคยเปิดบริษัทผลิตเสื้อผ้า "Milkfed" วางจำหน่ายเฉพาะในประเทศญี่ปุ่น
ผลงานแสดง.
โซเฟียปรากฏตัวในภาพยนตร์หลายเรื่องของบิดาตั้งแต่เด็ก โดยในเรื่อง "เดอะก็อดฟาเธอร์" (1972) ขณะยังเป็นทารก รับบทเป็นแอนโทนี ลูกชายของไมเคิล คอร์เลโอเน (อัล ปาชิโน) ในฉากรับศีลจุ่ม ในเรื่อง "Peggy Sue Got Married" (1986) รับบทเป็นน้องสาวของเพ็กกี ซู (แคทลีน เทอร์เนอร์) 
ในปี 1990 เธอรับบทเป็น มาเรีย คอร์เลโอเน ตัวเอกใน "เดอะก็อดฟาเธอร์ ภาค 3" โดยรับบทนี้แทนวิโนนา ไรเดอร์ ที่ต้องถอนตัวเนื่องจากอาการป่วย เนื่องจากบทนี้เป็นบทสำคัญ และเธอขาดประสบการณ์ด้านแสดง ทำให้ถูกวิพากษ์วิจารณ์ว่าทำให้ภาพยนตร์เรื่องนี้อ่อนด้อย และได้รับรางวัลราสเบอร์รี สาขานักแสดงประกอบหญิงยอดแย่ และสาขานักแสดงหน้าใหม่ยอดแย่ ประจำปี 1990 
นอกเหนือจากผลงานที่บิดาเป็นผู้กำกับแล้ว เธอยังรับบทเล็ก ในภาพยนตร์อีกหลายเรื่อง เช่น "Frankenweenie" (1984) ของทิม เบอร์ตัน, "Inside Monkey Zetterland" (1992), "Star Wars Episode I" (1999) ของจอร์จ ลูคัส และในมิวสิกวิดีโอหลายเรื่องที่กำกับโดยสไปค์ จอนซ์ อดีตสามี
ผลงานเขียนบทและกำกับภาพยนตร์.
โซเฟีย คอปโปลาเป็นผู้เขียนบทภาพยนตร์เรื่อง "New York Stories" (1989) เป็นภาพยนตร์สั้นสามเรื่องที่กำกับโดยวูดดี อัลเลน มาร์ติน สกอร์เซซี และฟรานซิส ฟอร์ด คอปโปลา โดยเธอเป็นผู้เขียนบทตอน "Life Without Zoe" ร่วมกับบิดา
เธอมีผลงานเขียนบทและกำกับภาพยนตร์มาแล้ว 5 เรื่อง ได้แก่ "Lick the Star" (1998), "The Virgin Suicides" (1999), "Lost in Translation" (2003), "Marie Antoinette" (2006) และ "Somewhere" (2010) โดยเรื่อง "Lost in Translation" นำแสดงโดยบิล เมอร์เรย์และสกาเล็ต โยแฮนสัน เนื้อเรื่องเกี่ยวกับชาวอเมริกันที่ใช้ชีวิตอยู่ในโตเกียว และพบกับความแปลกแยกทางวัฒนธรรม ภาษา และอุปสรรคในติดต่อสื่อสาร เธอเขียนบทภาพยนตร์เรื่องนี้จากประสบการณ์จริง ที่เคยใช้ชีวิตอยู่ในญี่ปุ่นคนเดียวหลังจากเรียนจบ ภาพยนตร์ได้รับคำชื่นชม ได้รับการเสนอชื่อเข้าชิง 17 รางวัล จากสามสถาบันหลัก คือรางวัลออสการ์ รางวัลลูกโลกทองคำ และรางวัลบาฟตา
ทางหลวงแผ่นดินหมายเลข 3196

ทางหลวงแผ่นดินหมายเลข 3196 (สายดงพลับ–เจ้าปลุก) เป็นถนนแอสฟัลต์คอนกรีตขนาด 2 ช่องจราจร แยกจาก ถนนพหลโยธิน บริเวณสามแยกสะพานเบี่ยง ตำบลเสือโฮก อำเภอเมืองชัยนาท จังหวัดชัยนาท ขนานไปกับ คลองอนุศาสนนันท์ ทางทิศตะวันตก ผ่าน อำเภอบ้านหมี่ อำเภอเมืองลพบุรี จังหวัดลพบุรี ถึงถนนพระโหราธิบดี เขตเทศบาลเมืองลพบุรี จากนั้นจะเลียบคลองชลประทานลพบุรี-บางปะหัน เข้าสู่ อำเภอบ้านแพรก อำเภอมหาราช จังหวัดพระนครศรีอยุธยา สิ้นสุดเส้นทาง บรรจบกับทางหลวงแผ่นดินหมายเลข 3267 และทางหลวงแผ่นดินหมายเลข 347 ที่ สี่แยกเจ้าปลุก อำเภอมหาราช ระยะทาง 105.736 กิโลเมตร
ทางหลวงแผ่นดินหมายเลข 3196 มีความสำคัญในการเชื่อมต่อระหว่างจังหวัดชัยนาท ลพบุรี และพระนครศรีอยุธยา โดยเป็นเส้นทางที่ช่วยอำนวยความสะดวกในการขนส่งสินค้าและการเดินทางของประชาชนในพื้นที่เส้นทางนี้ อีกทั้งยังเป็นทางเลือกสำรองสำหรับการเดินทางทดแทนถนนสายหลักในบางช่วง อีกทั้งยังมีภูมิทัศน์สองข้างทางที่ส่วนใหญ่เป็นพื้นที่เกษตรกรรมและชุมชนท้องถิ่น ทำให้เส้นทางนี้มีบทบาทสำคัญในการส่งเสริมเศรษฐกิจของชุมชนโดยรอบ นอกจากนี้ ทางหลวงหมายเลข 3196 ยังเชื่อมต่อกับเส้นทางหลวงสายอื่น ๆ อย่างมีประสิทธิภาพ ส่งผลให้เครือข่ายถนนในภาคกลางของประเทศไทยมีความสมบูรณ์และยืดหยุ่นมากขึ้น
ทรู (เพลงสปานเดาบัลเลต์)

"ทรู" (True) เป็นเพลงของสปานเดาบัลเลต์ ในปี 1983 จากอัลบั้ม "ทรู" มีรูปแบบเป็นเพลงบัลลาดอาร์แอนด์บีที่มีจังหวะช้า ๆ ผู้เขียนเพลงนี้โดย แกรี เคมพ์ ออกครั้งแรกเมื่อ ค.ศ. 1983 ติดอันดับ 1 ทั้งในสหรัฐอเมริกาและสหราชอาณาจักร หลังจากนั้นถูกนำมาทำใหม่หลายเวอร์ชัน 
คัฟเวอร์ และ แซมเปลอร์.
ตัวอย่างเพลงที่มีการนำบางส่วนของเพลงทรูมาใช้
ทาเลีย ไชร์

ทาเลีย ไชร์  มีชื่อเดิมว่า ทาเลีย โรส คอปโปลา  นักแสดงชาวอเมริกันเชื้อสายอิตาเลียน
ทาเลีย คอปโปลา เป็นบุตรสาวของอิตาเลีย คอปโปลา (เพนนินโน) กับคาร์ไมน์ คอปโปลา นักประพันธ์และเรียบเรียงเพลง เป็นน้องสาวของฟรานซิส ฟอร์ด คอปโปลา ผู้กำกับภาพยนตร์ชื่อดัง และเป็นอาของนิโคลัส เคจ โซเฟีย คอปโปลา และโรมัน คอปโปลา เธอแต่งงานสองครั้ง กับเดวิด ไชร์ นักแต่งเพลง มีบุตรหนึ่งคน และกับแจค ชวาร์ตซแมน ผู้อำนวยการสร้างภาพยนตร์ มีบุตรสองคนเป็นนักแสดงและนักดนตรี คือ เจสัน ชวาร์ตซแมน และโรเบิร์ต ชวาร์ตซแมน และมีลูกติดของสามี คือ จอห์น ชวาร์ตซแมน ผู้กำกับภาพ และสเตฟานี ชวาร์ตซแมน
ทาเลีย ไชร์ มีผลงานแสดงที่เป็นที่รู้จัก จากบทคอนนี คอร์เลโอเน ลูกสาวตระกูลคอร์เลโอเน ที่มีบทบาทสำคัญในภาพยนตร์ชุดเดอะก็อดฟาเธอร์ทั้งสามภาค นอกนั้นยังรับบทเป็น เอเดรียน เพนนินโน (ใช้นามสกุลเดียวกับนามสกุลเดิมของมารดา) ภรรยาของร็อกกี บัลโบ (รับบทโดยซิลเวสเตอร์ สตอลโลน) นักมวยรุ่นเฮฟวีเวทในภาพยนตร์ชุด ร็อกกี 5 ภาค (ยกเว้นภาคที่หก ที่ไม่ได้ร่วมแสดงเนื่องจากปัญหาเรื่องสัญญาจากต้นสังกัด แต่ได้ใช้ภาพฟุตเตจจากการถ่ายทำภาคก่อนมาใช้)
อนุสัญญาว่าด้วยอาวุธเคมี

อนุสัญญาว่าด้วยอาวุธเคมี  คือความตกลงการควบคุมอาวุธที่ห้ามการผลิต, การสะสม และการใช้อาวุธเคมี
ชื่อเต็ม: “"Convention on the Prohibition of the Development, Production, Stockpiling and Use of Chemical Weapons and on their Destruction"”
ภาษาไทย: “"อนุสัญญาว่าด้วยการห้ามการพัฒนา, การผลิต, การสะสม และ การใช้อาวุธเคมี และการทำลายอาวุธดังว่า"”
ข้อตกลงปัจจุบันได้รับการบริหารโดยองค์การเพื่อการห้ามอาวุธเคมี (OPCW) ซึ่งเป็นองค์กรอิสระที่มักจะเข้าใจผิดกันว่าเป็นส่วนหนึ่งของสหประชาชาติ
ในเดือนพฤษภาคม ค.ศ. 2009 ภาคีอนุสัญญาประกอบด้วยสมาชิก 188 ประเทศ และอีกสองประเทศลงนาม แต่ยังมิได้อนุมัติอนุสัญญา
องค์การทรัพย์สินทางปัญญาแห่งโลก

องค์การทรัพย์สินทางปัญญาแห่งโลก  เป็นหนึ่งในองค์การเฉพาะทางของสหประชาชาติ องค์การได้รับการก่อตั้งขึ้นในปี ค.ศ. 1967 “"เพื่อส่งเสริมกิจการทางสร้างสรรค์, เพื่อสนับสนุนการพิทักษ์ทรัพย์สินทางปัญญาไปทั่วโลก"”
ในปัจจุบันองค์การที่มีสมาชิก 184 ประเทศ บริหารสนธิสัญญาสากล 24 ฉบับ โดยมีสำนักงานกลางอยู่ที่กรุงเจนีวาในสวิตเซอร์แลนด์
สมาชิกเกือบทุกชาติของสหประชาชาติรวมทั้งสันตะสำนักเป็นสมาชิกขององค์การ
คาร์ไมน์ คอปโปลา

คาร์ไมน์ คอปโปลา  เป็นนักประพันธ์เพลง นักแต่งเพลงประกอบภาพยนตร์ เรียบเรียงเสียงประสาน และผู้อำนวยเพลง
คอปโปลาเกิดที่นิวยอร์ก สหรัฐอเมริกา เป็นบุตรของมารี นาซา และอะกอสติโน คอปโปลา ชาวอิตาเลียนอพยพ เขาแต่งงานกับอิตาเลีย เพนนิโน มีบุตร 3 คน คือ ออกัสต์ คอปโปลา (เป็นพ่อของนิโคลัส เคจ) ฟรานซิส ฟอร์ด คอปโปลา และทาเลีย คอปโปลา เป็นปู่/ตา ของนิโคลัส เคจ โรมัน คอปโปลา โซเฟีย คอปโปลา เจสัน ชวาร์ตซแมน และโรเบิร์ต ชวาร์ตซแมน
คาร์ไมน์ คอปโปลามีชื่อเสียงจากผลงานแต่ง และอำนวยเพลงประกอบภาพยนตร์ "เดอะก็อดฟาเธอร์" (1972) และ "เดอะก็อดฟาเธอร์ ภาค 2" (1974) ผลงานกำกับของฟรานซิส ฟอร์ด คอปโปลา ลูกชายคนกลาง ดนตรีประกอบภาพยนตร์สองเรื่องนี้เป็นผลงานร่วมกับนิโน โรตา และได้รับการเสนอชื่อเข้าชิงรางวัลออสการ์ สาขาดนตรีประกอบภาพยนตร์ เขายังเป็นผู้แต่งดนตรีประกอบภาพยนตร์ "เดอะก็อดฟาร์เธอร์ ภาค 3" (1990) รวมทั้งเพลงประกอบภาพยนตร์ "Promise Me You'll Remember" ขับร้องโดยแฮร์รี คอนนิก จูเนียร์ ที่ได้รับการเสนอชื่อเข้าชิงรางวัลออสการ์และรางวัลลูกโลกทองคำ นอกจากนี้ยังเป็นผู้แต่งดนตรีประกอบภาพยนตร์ "Apocalypse Now" (1979), "The Outsiders" (1983) และ "New York Stories" (1989) ที่ฟรานซิสกำกับอีกด้วย
คาร์ไมน์ คอปโปลา เสียชีวิตในวัย 80 ปีเมื่อวันที่ 26 เมษายน ค.ศ. 1991 ที่นอร์ทริดจ์ แคลิฟอร์เนีย ด้วยอาการของโรคหัวใจ ฟรานซิส ฟอร์ด คอปโปลา ให้สัมภาษณ์ภายหลังจากคาร์ไมน์เสียชีวิตว่า คาร์ไมน์เสียชีวิตด้วยอาการของโรคหัวใจ หลังจากที่เพลง "Promise Me You'll Remember" ได้รับการเสนอชื่อเข้าชิงรางวัลออสการ์
ทุย

ทุย อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
โบคุวะคุมะ

โบคุวะคุมะ (; ฉันคือหมี) เป็นผลงานซิงเกิลภาษาญี่ปุ่นที่ 17 (จากทั้งหมด 24 ซิงเกิล) ของฮิคารุ อุทาดะ วางจำหน่ายในวันที่ 22 พฤศจิกายน พ.ศ. 2549 ใช้เป็นเพลงประกอบรายการเด็กในญี่ปุ่นที่ชื่อว่า "มินนะ โนะ อุตะ"
บิวติฟูลเวิลด์/คิสแอนด์คราย

"บิวติฟูลเวิร์ด/คิส&คราย"  เป็นผลงานซิงเกิลภาษาญี่ปุ่นที่ 19 (จากทั้งหมด 26 ซิงเกิล) ของฮิคารุ อุทาดะ วางจำหน่ายในวันที่ 29 สิงหาคม พ.ศ. 2550
ชาร์ต.
ยอดดาวน์โหลด.
<templatestyles src="Col-begin/styles.css"/>
ไฟท์เดอะบลูส์

"ไฟท์เดอะบลูส์"  เป็นผลงานดิจิทัลซิงเกิลภาษาญี่ปุ่นที่ 2 (จากทั้งหมด 29 ซิงเกิล) ของฮิคารุ อุทาดะ วางจำหน่ายในวันที่ 27 มีนาคม พ.ศ. 2551
รายการเพลง.
1. "Fight the Blues" 4:10
โจ ค็อกเกอร์

จอห์น โรเบิร์ต "โจ" ค็อกเกอร์, โอบีอี  (20 พฤษภาคม ค.ศ. 1944 - 22 ธันวาคม ค.ศ. 2014) เป็นนักร้องชาวอังกฤษแนวร็อก/บลูส์ ที่โด่งดังในคริสต์ทศวรรษ 1960 กับเสียงร้องห้าว ๆ กับท่าทางเฉพาะขณะแสดงและเขายังมีเพลงทำใหม่ที่โด่งดังหลายเพลง โดยเฉพาะอย่างยิ่งเพลงของเดอะบีตเทิลส์ เขายังได้รับรางวัลหลายรายวัล รวมถึงรางวัลแกรมมี่ในปี ค.ศ. 1983 จากเพลง "Up Where We Belong" ที่ร้องกับเจนนิเฟอร์ วอร์นส
ทาบอ อึมแบกี

ทาบอ อึมวูเยลวา อึมแบกี (กโฮซา:) เกิดวันที่ 18 มิถุนายน ค.ศ. 1942 เป็นนักการเมืองชาวแอฟริกาใต้ซึ่งได้ดำรงตำแหน่งประธานาธิบดีแห่งสาธารณรัฐแอฟริกาใต้ยุคหลังการแบ่งแยกสีผิว ติดต่อกัน 2 สมัย นับแต่ 14 มิถุนายน ค.ศ. 1999 จนถึง 24 กันยายน ค.ศ. 2008
ผลการบริหารรัฐบาลของเขาได้รับการวิจารณ์ผสมกันไป เช่น มีการเกื้อหนุนพรรคพวกมาก มีการทุจริตมาก มีการเติบโตทางเศรษฐกิจที่ดี และนโยบายต่างประเทศที่ประสบความสำเร็จ (โดยเฉพาะกับซิมบับเว) แต่เขาไม่ได้รับยกย่องเป็นรัฐบุรุษภายในประเทศของตนเอง